इंटेक्स एक्वा 3G, कम दाम में दमदार स्मार्टफोन
नई दिल्ली - इंटेक्स के ओर से जारी नाया ‘इंटेक्स एक्वा 3G’ स्मार्टफोन से देश के मोबाइल फोन बाज़ार में बदलाव आवे के संभावना बाटे। ख़ास तौर पर कीमत के देखेवाला लोगन खातिर बनल इ फोन अपना कीमत के चलते लोकप्रिय होखे के क्षमता राखता।
इंटेक्स के ओर से जारी नाया बजट स्मार्टफोन, इंटेक्स एक्वा 3G के कीमत मात्र 3,555 रुपया राखल बाटे। डबल सिम वाला ए फोन के फीचर के देखत इ कहल जा सकता कि, कम कीमत में इ एगो दमदार फोन बाटे।
इंटेक्स एक्वा 3G में 4 इंच के स्क्रीन बा जेकरा से 480X800 पिक्सेल के रिज़ॉल्यूशन मिलेला। एंड्रॉयड जेली बीन्स आधारित ए फोन में 1 GHz के डूअल कोर प्रॉसेसर अवुरी 256 MB रैम बाटे।
फोन के इंटरनल मेमोरी तनिका कम बा (512 एमबी) लेकिन एकरा के मेमोरी कार्ड के मदद से 32GB तक बढ़ावल जा सकता। फोन में आगे पीछे दुनो ओर कैमरा बाटे। पीछा के कैमरा 2 MP के बा जबकि आगे VGA कैमरा बाटे जेकरा मदद से आप विडियो कॉल भी कर सकीले।
इंटेक्स एक्वा 3G के फीचर प एक नज़र:
4 इंच (480 x 800 Px) के स्क्रीन
1GHz डूअल कोर प्रॉसेसर
2MP मुख्य कैमरा
आगे वीजीए कैमरा
3G + 2G (डबल सिम)
एंड्रॉयड जेली बीन 4.2.2
256MB रैम
512MB इंटरनल मेमोरी
मेमोरी के माइक्रो एसडी कार्ड के मदद से 32GB तक बढ़ावल जा सकता
कंपनी के अनुसार इंटेक्स एक्वा 3G तीन रंग के विकल्प में उपलब्ध बाटे, करिया, सफ़ेद, सिल्वर।
अगर आप कम दाम में स्मार्टफोन लीहल चाहतानी, त इ आपके खातिर एगो बढ़िया विकल्प बाटे, हालांकि अवुरी स्मार्टफोन के मुक़ाबले एकर प्रदर्शन साधारण रही।
bho_Deva bho_Deva bho_Deva bho_Deva bho_Deva mag_Deva hne_Deva kas_Deva hne_Deva hne_Deva hne_Deva bho_Deva hne_Deva bho_Deva hin_Deva bho_Deva bho_Deva